bn fi de nb fi de fi si fi si si fi si si si fi si si fi fi si si fi si si si fi si si si si fi si si fi si si si si fi si si si si fi si si si fi si si si si fi si si si fi si si fi si si fi fi si si si fi fi si si si fi fi si si si fi fi si fi fi fi fi it nl fi fr en ast en fi fa en it fi fi oc fi fi pl fi en fi it fi en fi zh fi de fi zh nb pt pt en fi fi fi fi fi fi nb fi fi fi lt fi fi fi lt fi fi fi lt fi fi fi lt fi fi fi id fi fi th fi fi fi fi en fi fi nl fr si zh en fi fi fi fi fi fi fi fi fi fi fi ms fi fi fi ms fi fi fi fi fi fi fr fi fi fi fi fi fr en ceb fi
Metsäteollisuus on maamme merkittävimpiä vientialoja ja työllistäjiä. Tuotannon perusta löytyy metsistä, jotka ovat Suomen tärkein luonnonvara. Metsäteollisuus kantaa ympäristövastuutaan muiden muassa huolehtimalla metsien kasvusta ja tuotantolaitosten päästöjen vähentämisestä. Ilmastonmuutoksen maailmassa metsäteollisuus tuottaa hiiltä sitovilla ja uusiutuvilla tuotteillaan globaaleja ilmastohyötyjä.
Metsäteollisuuden osuus Suomen tavaraviennin arvosta on noin 19,2 prosenttia. Tullin tilastojen mukaan metsäteollisuuden tuotteita vietiin 13,2 miljardilla eurolla vuonna 2021.
Metsäteollisuus ry:n ja Puutuoteteollisuus ry:n jäsenyrityksillä on tuotantolaitoksia jokaisessa maakunnassa, yhteensä 168 tuotantolaitosta eri puolilla Suomea. Katso tuotantolaitokset kartalla tästä.
Metsäteollisuus työllisti vuonna 2021 Suomessa suoraan noin 40 000 henkilöä. EY:n raportin mukaan metsäteollisuuden kokonaistyöllistävyys oli vuonna 2018 lähes 74 000 henkilöä, kun huomioidaan myös toimialan epäsuora työllisyysvaikutus muilla toimialoilla.
Lähde: Tilastokeskus, Ernst & Young.
Metsäteollisuuden verokertymä nousee vuositasolla epäsuorat vaikutukset huomioiden noin 2,7 miljardiin euroon, käy ilmi EY:n raportista. Yhteenlaskettuna metsäteollisuuden ja metsätalouden kokonaisverokertymä oli vuonna 2018 noin 3,6 miljardiin euroon, joka on noin 3,6 prosenttia kaikista Suomessa kerätyistä veroista ja veronluonteisista maksuista.
Metsäteollisuus investoi vuosina 2016–2018 keskimäärin 1,1 miljardia euroa vuodessa. Kun myös välilliset vaikutukset muilla toimialoilla huomioidaan, metsäteollisuuden investointivaikutukset olivat vuositasolla arviolta 2,4 miljardia euroa, selviää EY:n raportista.
Suomi on Euroopan metsäisin maa, ja metsät ovat merkittävin luonnonvaramme. Suomen maapinta-alasta 23 miljoonaa hehtaaria eli 75 prosenttia on metsää, arvioi Luonnonvarakeskus.
Suomen metsävarat kasvavat koko ajan. Luonnonvarakeskuksen selvityksen mukaan puuston tilavuus on kasvanut noin 70 prosenttia viimeisen 50 vuoden aikana. Yhteensä metsissämme on puuta 2,5 miljardia kuutiometriä, selviää Valtakunnan metsien inventoinnista.
Suomessa metsätalous on vastuullista, joten myös metsien uudistumisesta huolehditaan. Metsiimme istutetaan joka vuosi 150 miljoonaa puuntaimea, arvioi Luonnonvarakeskus. Lisäksi metsiä uudistetaan runsaasti kylvämällä, ja taimia syntyy myös luontaisesti.
Vuonna 2021 Suomen metsistä korjattiin puuta metsäteollisuuden käyttöön 66 miljoonaa kuutiometriä, josta tukkeja oli 29 ja kuitupuuta 37 miljoonaa kuutiometriä. Luonnonvarakeskuksen arvioima korkein ylläpidettävä hakkuumahdollisuus vuosille 2016-2025 on 81 miljoonaa kuutiometriä vuosittain.
‍Yli 50 prosenttia Euroopan tiukasti suojelluista metsistä sijaitsee Suomessa, selviää EU:n Forest Europe -selvityksestä. Toisin kuin muualla Euroopassa, meillä metsiensuojelu on pääasiassa tiukkaa suojelua, jolloin suojelualueilla ei harjoiteta lainkaan metsätaloutta.
Ilmastohyödyt mittavat, tuotannon päästöt vähentyneet
Metsäteollisuuden tuotteista syntyy yli 16 miljoonan hiilidioksiditonnin globaali ilmastohyöty vuosittain. VTT:n laskema ilmastohyöty syntyy, kun arvioidaan metsäteollisuuden tuotteiden elinkaarenaikaiset päästöt sekä metsäteollisuuden tuotteiden avulla vältetyt päästöt. Vältettyjä päästöjä syntyy, kun puupohjaisilla tuotteilla korvataan fossiilisista raaka-aineista, kuten muovista, tehtyjä tuotteita.
Metsäteollisuuden omat hiilidioksidipäästöt ovat vähentyneet huomattavasti viime vuosikymmeninä, kun toimiala on investoinut energiatehokkuuteen ja lisännyt bioenergian käyttöä. Vuonna 2019 hiilidioksidipäästöjä syntyi tuotantotonnia kohti 66 prosenttia vähemmän kuin vuonna 1990.
Metsäteollisuuden energiantuotannossa uusiutuvaa energiaa oli 87 prosenttia vuonna 2019. Lisäksi metsäteollisuuden puunjalostus mahdollistaa koko Suomen uusiutuvasta energiasta lähes 2/3. Se kattaa muun muassa sellutehtaiden bioliemien, puunkuorien, sahanpurujen, oksien ja latvusten sekä vesivoiman energiakäytön.
Metsäteollisuuden tuotanto on resurssitehokasta, mikä näkyy siinä, että tehtailla syntyy tuotantotonnia kohti kaatopaikkajätteitä 95 prosenttia vähemmän kuin 1990-luvun alussa. Lähes kaikki tuotannon sivuvirrat käytetään hyödyksi energiana tai materiaalina esimerkiksi maanrakentamisessa ja lannoitteena.
Metsäteollisuuden tuotantolaitosten aiheuttama ravinnekuormitus on vähentynyt 58 prosenttia tuotantoon suhteutettuna vuodesta 1992. Laitosten vedenkäyttöä on tehostettu ja vesi puhdistetaan tehokkailla biologisilla puhdistamoilla.
Talous ja kansainvälinen kauppa
+358 50 357 5552
+358 40 729 3678
+358 50 592 6124
Windfall-vero, väylien kunto ja velkataakka huolettavat
Julkisen talouden kasvava velka luo epävarmuutta. Myös väylien huono kunto ja windfall-veron valmistelu huolettavat.
Kauppapolitiikan ytimessä ovat kaupan avoimuus ja säännöt
EU:n kauppapolitiikan johtoajatuksena on avoin, reilu ja kestävä sääntöpohjainen kansainvälinen kauppa.
Viennin osuus metsäteollisuuden tuotannosta
Viennin osuus tuotannosta vaihtelee tuoteryhmittäin 97 ja 48 prosentin välillä.
Metsäteollisuus ry:n ja Puusepänteollisuus ry:n jäsenyritysten tuotantolaitokset kartalla.
Metsäteollisuuden suurimmat vientimarkkinat ja viennin jakautuminen maanosittain
Metsäteollisuuden vienti tuotelajeittain 1960-2021
Ympäristövastuulli-suus jakaa suomalaiset erilaisiin ryhmiin
Kuluttajien toiminta ja valinnat vaikuttavat siihen, miten ja missä laajuudessa tarjolla olevat tuotteet otetaan käyttöön.
Kartonki jatkaa kasvua, muutoin tuotantomäärissä laskua
Huhti-kesäkuussa metsäteollisuuden tuotantomäärät olivat kartonkia lukuun ottamatta pienemmät viime vuoden vastaavaan ajankohtaan verrattuna
Hakuehdoillasi ei ole vielä sisältöä
+358 9 132 61
Metsät ja puuraaka-aine »
Tutkimus ja innovaatiot »
Ympäristö ja vastuullisuus »
Talous ja kansainvälinen kauppa »
Ilmasto ja energia »
Tietosuoja ja rekisteri »
Tiesitkö, että käytät turvatonta ja vanhaa selainta?
Internet Explorer selain ei ole enää tuettu ja sitä ei pitäisi käyttää.
Voit selata sivustoamme esimerkiksi seuraavilla selaimilla:
Metsäteollisuus ry - forest@forestindustries.fi - +358 9 132 61